Diari Oficial de la Generalitat Valenciana


Sumari del DOGV 4216, del 25-03-2002 (2002/2590)

Informació pública del programa per al desenvolupament de l'actuació integrada de la unitat d'execució 5.1.b.
-------------------------------------------------------------------------------------------------------------

### Dades del document

Número de DOGV
:   4216

Data del DOGV
:   25-03-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/2590


Organisme emissor
:   Ajuntament de Cocentaina

Tipus de document
:   Anunci

Informació pública del programa per al desenvolupament de l'actuació integrada de la unitat d'execució 5.1.b. [2002/F2590]
  
Pel Decret de l'Alcaldia Presidència de l'Ajuntament de Cocentaina, amb data 27 de febrer de 2002 es va dictar la següent resolució:
  
Primer. Sotmetre a informació pública el programa per al desenvolupament de l'actuació integrada de la unitat d'execució 5.1.b, al qual s'adjunta l'avantprojecte d'urbanització, promoguda pel senyor Jesús Fernández Campos, com a president de la cooperativa Montcabrer Sociedad Cooperativa Valenciana.
  
Segon. La informació pública s'anunciarà mitjançant edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Aquesta informació pública té caràcter de simultani concurs públic per a la selecció de l'urbanitzador, i es poden presentar alternatives tècniques i al·legacions durant 20 dies comptats des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals, al seu domicili fiscal, i la publicació en un diari de informació.
  
Tercer. Les proposicions juridicoeconòmiques podran presentar-se durant el cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart. Si durant els 10 primers dies d'informació pública cap persona es comprometera a presentar una alternativa tècnica substancialment distinta a la inicial i prestara caució d'això, els anteriors terminis es prorrogaran per 20 dies addicionals, i s'anunciarà l'esmentada pròrroga al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
Cinqué. L'acte d'obertura de pliques es realitzarà en la següent data hàbil a la conclusió del termini per a presentar-les.
  
Sisé. L'expedient podrà consultar-se als serveis tècnics de l'Ajuntament de Cocentaina, els dies laborals de 09.00 a 14.00 hores.
  
Seté. Concloses les anteriors operacions s'haurà d'emetre el corresponent informe tècnic.
  
Vuité. Finalitzades les anteriors actuacions, el Ple de l'ajuntament aprovarà el programa i definirà els seus continguts, amb les modificacions parcials que considere oportunes, i podrà en el mateix acte adjudicar motivadament l'execució del programa aprovat a favor de qui haguera formulat la proposició juridicoeconòmica i haguera assumit l'alternativa tècnica més adequada per a executar l'actuació.
  
La qual cosa es fa pública en compliment del que s'estableix en l'article 46.3 de la Llei Reguladora de l'Activitat Urbanística Valenciana.